Rossiya AQSh va Janubiy Koreyaga chaqiriq bilan chiqdi

Rossiyaning Birlashgan Millatlar Tashkilotidagi doimiy vakili Vasiliy Nebenzya AQSh hamda Janubiy Koreyani dekabr oyida harbiy mashqlar o‘tkazishdan tiyilishga chaqirdi. Bu haqda Reuters xabar bermoqda.
Bundan tashqari, Nebenzya Pxenyanga murojaat qilib, raketa va yadroviy sinovlarni to‘xtatishga chaqirdi.
Eslatib o‘tamiz, 29 noyabr kuni KXDR Hwasong-15 qit'alararo ballistik raketasi muvaffaqiyatli sinovdan o‘tkazilgani haqida ma'lum qildi. Pxenyanning bayonotida aytilishicha, raketa AQSh hududidagi istalgan joyga yetib borishi mumkin. Shuningdek, Shimoliy Koreya yadro kuchlarini shakllantirish yakuniga yetgani haqida ham ma'lum qildi.